text: Tre-For advarer mod fupmager
  22 september 2011 kl. 16.44
  Energiselskabet Tre-For med hovedsæde i Kolding advarer mod en svindler, der giver sig ud for at være montør fra selskabet.
  Selskabet er ved at være færdig med at udskifte el-, vand- og varmemålere til elektronisk aflæste målere.
  I et enkelt tilfælde har en person præsenterede sig som montør, men han var ikke i stand til at vise legitimation, hvorefter kunden afviste ham.
  Tre-For understreger, at selskabets montører altid ankommer i en firmabil med logo, arbejdstøj med selskabets navn og er i stand til at fremvise billedlegitimation.
  - Har montøren ikke billedlegitimation, bør personen nægtes adgang, understreger forsyningsdirektør Lars Foged.
  140.000 kunder har allerede fået udskiftet deres målere, så de slipper for selv at aflæse dem.
  